Ek dink dat die toekoms van Afrikaans baie goed lyk, aangesien daar so ’n positiewe stryd gevoer word om Afrikaans as moedertaal permanent te vestig in skole en tersiêre opleiding.
Dit is moeilik om kultuur te definieer, maar vir my is dit alles wat jy instinktief weet en waar jy waardes geleer het en wat jou gehelp het om met nuwe oë te sien. Waar jy vir die eerste keer die ondervinding gehad het, waar jy weet jy behoort, maar wat jou ook die vryheid gee om te verskil en ’n pad vorentoe te soek. Want soos alles is ’n kultuur nooit staties nie.